Genre: Information/Explanation

Na učinkovito koriščenje kondenzacijske toplote vplivajo številni dejavniki, med katerimi sta glavna dejavnika hidravlična vključitev kondenzacijskega kotla v ogrevalni sistem in temperatura povratne vode iz ogrevalnega sistema. <p/> Pri nizkoenergijskih hišah (NEH) in pasivnih hišah (PH) so sistemi za ogrevanje in pripravo tople sanitarne vode (PTV) nadgrajeni s solarnimi sistemi. Pri načrtovanju solarnih sistemov je potrebno upoštevati, da sodobne posamezne komponente še niso garancija za dobro delovanje sistema. Pomembnejše je, da so komponente med seboj usklajene in optimalno integrirane v hišni sistem za ogrevanje in pripravo tople sanitarne vode. <p/> Danes ima večina hiš bivalno podstrešje, prav tako imamo tudi intenzivno gradnjo mansardnih stanovanj. Vendar se mnogo stanovalcev podstrešnih stanovanj boji poletja. V njihovih stanovanjih je namreč v poletnih nočeh neznosno vroče. Pri novogradnji ali adaptaciji podstrešja se moramo pozanimati tudi o lastnostih izolacijskih in drugih materialov. Tako si bomo prihranili ne le »neprespane« noči, temveč tudi kasnejše izdatke za prezračevalne in klimatske naprave teh namreč ne potrebujemo, če je streha pravilno in dovolj izolirana. <p/> Z oznako ekološki material označujemo izdelek, ki se odlikuje po tem, da v svojem življenjskem ciklusu, v čim manjši meri obremenjuje okolje. Pri toplotno izolacijskih materialih se je z uporabniškega vidika v praksi uveljavila delitev na tradicionalne materiale in ekološke ali alternativne materiale. Takšni delitvi lahko deloma oporekamo, saj moramo pri izbiri katerega koli izolacijskega materiala upoštevati njegove dobre lastnosti, istočasno pa moramo vzeti v zakup njegove slabosti. <p/> Fotonapetostni moduli, sestavljeni iz zaporedno vezanih celic, pretvarjajo sončno energijo neposredno v enosmerni električni tok. Sončni žarki padajo na površino sončnih celic in sevalna primarna energija sonca se pretvarja v električno energijo. Preobrazba je direktna, brez vmesne preobrazbe v toplotno in mehansko energijo. Zaradi padanja svetlobe na kristalno mrežo izbrane snovi se sprosti električni naboj. Pri sevanju zadevajo svetlobni kvanti - fotoni čelno ploščo polprevodnika in se pri tem absorbirajo. Pri tem se sprostijo elektronski pari, ki pa ostanejo zaradi notranjega električnega polja ločeni in s tem povzročajo električno napetost. <p/> Izkoriščanje geotermalne energije (toplote zemlje) kot vira energije, ki glede na količino virov izpolnjuje merilo trajnosti, pri izkoriščanju ne povečuje globalnega sevanja zaradi emisij CO2 in ga lahko zaradi tega prištevamo k obnovljivim virom energije.